Op Reis: S.O.S.
Die staat waar ons bly, nl Victoria, is 227,416 vierkante kilometres in omtrek. Queensland waar die vloede is, is 1,734,157 vierkante kilometres in omtrek en Australia in totaliteit is 7,682,300 vierkante km in omtrek. Die hele Suid Afrika is 1.221.037 vierkante km. Dus sal SA in Queensland pas met nog bietjie land te spaar. 1/3 van Queensland is onder water. Vat nou 'n kaart van Suid Afrika en kleur 'n derde en nog so bietjie daarvan in. Dis die omvang van La Nina se skade en alhoewel hulle sê sy is oppad na Melbourne glo ons dat ons nie so erg getref gaan word nie. Skynews het pas berig dat die skade en emosionele toestand van die land gelykstaande gaan wees as 'n post oorlog sindroom. Daar is reeds 15 000 eiendomme oorspoel en ontruim, 13 mense dood en 43 vermis! 127 000 eiendomme en huise sonder elektrisiteit. Steenkool wat die staat se grootste bron van inkomste is is daarmee heen en daar word reeds bespiegel dat steenkoolpryse wêreldwyd gaan klim.